આ ફિલ્મ ૩ કલાક જેટલી ઍનાકૉન્ડા સાઇઝની લાંબી છે એમ છતાં દર થોડી વારે ડિરેક્ટર એક નવી જ થ્રિલિંગ સીક્વન્સનું કાર્ડ ઊતર્યે રાખે છે અને આપણો રસ જળવાઈ રહે છે. સતત એ ઇન્તેજારી રહે છે કે હવે આ ચૅલેન્જને અક્ષય કેવી રીતે પાર પાડશે અને ત્યાં જ ફિલ્મ દર વખતે ફ્રી હિટ પર સિક્સ ફટકારે છે. હા, વારંવાર લવ-સ્ટોરીના ટ્રૅક પર ચડી જતી આ ફિલ્મ અને અમુક સૉન્ગ્સ પર કાતર ચલાવી હોત તો ફિલ્મ ઑર ધારદાર બની હોત.